cyanic-selkie/wikianc huggingface dataset:
กลีบท้ายทอย
กิจหน้าที่
จากเรตินา ข้อมูลสายตาถูกส่งผ่านสถานีย่อย  คือนิวเคลียสงอคล้ายเข่าด้านข้าง  (lateral geniculate nucleus) ซึ่งอยู่ในทาลามัส  ก่อนที่จะถูกส่งต่อไปยังคอร์เทกซ์   เซลล์ประสาทที่อยู่ด้านหลังในเนื้อเทาของสมองกลีบท้ายทอยด้านหลัง  ถูกจัดระเบียบเป็นแผนที่ทางปริภูมิของลานสายตา  การสร้างภาพของสมองโดยกิจ  เช่น fMRI  แสดงรูปแบบการตอบสนองของเนื้อเยื่อคอร์เทกซ์ของกลีบสมองทั้งสอง  ที่คล้ายๆ กันกับเรตินา  เมื่อลานสายตาประสบกับรูปแบบที่มีกำลัง
ถ้าสมองกลีบท้ายทอยซีกหนึ่งเสียหาย อาจจะทำให้เกิดการสูญเสียการเห็นประเภท  homonymous hemianopsia คือมีส่วนของลานสายตาด้านเดียวกันที่สูญเสียไปในตาทั้งสองข้าง  รอยโรคที่สมองกลีบท้ายทอยอาจจะทำให้เกิดประสาทหลอนทางตา  ส่วนรอยโรคในเขตประสาทสัมพันธ์  ในสมองกลีบข้าง  สมองกลีบขมับ และสมองกลีบท้ายทอย  มีความสัมพันธ์กับภาวะเสียการระลึกรู้สีเหตุสมอง  (cerebral achromatopsia )  ภาวะไม่รู้ความเคลื่อนไหว  (akinetopsia)  และภาวะเสียการเขียน (agraphia )
ความเสียหายต่อคอร์เทกซ์สายตาขั้นปฐม ซึ่งอยู่บนผิวของสมองกลีบท้ายทอยด้านหลัง  สามารถทำให้ตาบอด  เนื่องจากมีช่องในแผนที่ทางตาบนผิวของคอร์เทกซ์สายตา  ที่เกิดจากรอยโรค
กายวิภาคโดยกิจ
สมองกลีบท้ายทอยแบ่งออกเป็นเขตการเห็น (visual areas)  หลายเขต  ในแต่ละเขตมีแผนที่สมบูรณ์ของโลกทางการเห็น  ถึงแม้ว่า  จะไม่มีตัวบ่งชี้ทางกายวิภาคที่แยกแยะเขตเหล่านี้  (ยกเว้นลายเส้นที่เด่นในคอร์เทกซ์ลาย)  นักสรีระวิทยาก็ได้ใช้อิเล็กโทรด  เพื่อสำรวจการทำงานของเซลล์ประสาทในเขต  แล้วแบ่งคอร์เทกซ์ออกเป็นเขตต่างๆ กันโดยกิจ
เขตที่แบ่งโดยกิจเขตแรกก็คือคอร์เทกซ์สายตาขั้นปฐม (คอร์เทกซ์สายตาขั้นปฐม) ซึ่งมีข้อมูลเกี่ยวกับทิศทางเฉพาะที่ (local orientation) ความถี่ปริภูมิ และคุณลักษณะต่างๆ ของสี คอร์เทกซ์สายตาขั้นปฐมส่งสัญญาณไปยังเขตต่างๆ ของสมองกลีบท้ายทอยในทางสัญญาณด้านล่าง  (คือ เขตสายตา V2 และเขตสายตา V4) และในทางสัญญาณด้านหลัง (คือ เขตสายตา V3 และเขตสายตา MT และ dorsomedial area)
โรคลมชักกับสมองกลีบท้ายทอย
งานวิจัยเร็วๆ นี้แสดงให้เห็นว่า สภาพประสาทเฉพาะอย่างบางอย่าง  มีผลต่อโรคลมชักที่สมองกลีบท้ายทอยแบบ  idiopathic แบบ symptomatic  (idiopathic occipital lobe epilepsies)
การชักที่สมองกลีบท้ายทอย ถูกเหนี่ยวนำโดยแสงสว่างฉับพลัน  หรือภาพทางตาที่มีสีหลายสี  ซึ่งเรียกว่าตัวกระตุ้นกระพริบ  (flicker stimulation) ที่มักจะมาจากโทรทัศน์  ส่วนการชักแบบนี้เรียกว่า  การชักไวต่อภาพ  (photo-sensitivity seizure)  คนไข้ที่ประสบการชักที่สมองกลีบท้ายทอย  บรรยายการชักของตนว่า  มีการเห็นสีที่สดใส  เป็นการเห็นที่พร่ามัวมาก  และบางคน  ก็มีการอาเจียน  ภาวะนี้  มักจะถูกเหนี่ยวนำในเวลากลางวัน  โดยโทรทัศน์  วิดีโอเกม  หรือการกระตุ้นแบบกระพริบอย่างใดอย่างหนึ่ง
การชักที่สมองกลีบท้ายทอย เป็นการชักที่จำกัดอยู่ในสมองกลีบท้ายทอย ซึ่งอาจจะเกิดขึ้นแบบไม่มีเหตุอะไร  หรืออาจจะถูกเหนี่ยวนำด้วยตัวกระตุ้นทางตาภายนอก  โรคชักที่สมองกลีบท้ายทอยมีแบบ idiopathic แบบ symptomatic และแบบ cryptogenic   ภาวะแบบ symptomatic เริ่มเกิดในวัยใดก็ได้  และในขั้นใดก็ได้หลังจากหรือระหว่างการเป็นไปของโรคที่เป็นเหตุของการชัก  ในขณะที่แบบ idiopathic มักจะเริ่มเกิดขึ้นในวัยเด็ก
โรคชักที่สมองกลีบท้ายทอยเกิดขึ้นใน 5%-10% ของโรคชักทั้งหมด
วันชัย จารุนงคราญ
วันชัยสมรสแล้ว มีบุตร 1 คน โดยตั้งชื่อว่า เส้นชัย จารุนงคราญ (ชื่อเล่น ปริญญ์)
อาชีพระหว่างประเทศ
ในเดือนธันวาคมปี พ.ศ. 2560 เขาเล่นให้กับฟุตบอลทีมชาติไทยรุ่นอายุไม่เกิน 23 ปี ในรายการเอ็ม-150 คัพ 2560 และปี 2018 เขาเป็นทีมในการแข่งขันฟุตบอลเอเชียเยาวชนอายุไม่เกิน 23 ปี 2018 ที่ประเทศจีน
แหล่งข้อมูลอื่น
1996
เครื่องรับวิทยุ
เครื่องรับวิทยุ เป็นเครื่องมือสื่อสารทางเดียวชนิดหนึ่ง ทำหน้าที่รับและเลือกคลื่นวิทยุจากสายอากาศ แล้วนำไปสู่ภาคขยายต่อไป โดยมีช่วงความถี่ของคลื่นที่กว้าง แล้วแต่ประเภทของการใช้งาน
โดยทั่วไป คำว่า "เครื่องวิทยุ" มักจะใช้เรียกเครื่องรับสัญญาณความถี่กระจายเสียง เพื่อส่งข่าวสาร และความบันเทิง โดยมีย่านความถี่หลักๆ คือ คลื่นสั้น คลื่นกลาง และคลื่นยาว
ประวัติ
เครื่องรับวิทยุเกิดขึ้นในราว พ.ศ. 2439 ในงานจัดแสดงของรัสเซีย โดย Alexander Stepanovich Popov
ในประเทศไทยยุคแรกประมาณปี พ.ศ. 2470 ได้ติดตั้งเครื่องส่งวิทยุระบบ AM ขนาด 200 วัตต์ ณ ที่ทำการไปรษณีย์โทรเลข โดยการควบคุมของช่างวิทยุกรมไปรษณีย์โทรเลข นับเป็นครั้งแรกที่มีเครื่องส่งวิทยุกระจายเสียงออกอากาศ เครื่องรับวิทยุในยุคแรกนั้นเป็นชนิดแร่ มีเสียงเบามากและต้องใช้หูฟัง ต่อมาเปลี่ยนเป็นเครื่องรับชนิดหลอดสุญญากาศ มีความดังมากขึ้น เช่น เครื่องรับชนิด 4 หลอด ถึง 8 หลอด
ประมาณปี พ.ศ. 2500 เป็นยุคเครื่องรับวิทยุทรานซิสเตอร์ แต่ระยะแรกๆ ยังมีขนาดใหญ่มากและต่อมามีการพัฒนาอุปกรณ์และวงจรให้มีขนาดเล็กลงตามลำดับ จนสามารถนำไปในสถานที่ต่างๆได้ ทำให้กิจการวิทยุเป็นที่ยอมรับของประชาชนและมีสถานีส่งเกิดขึ้นมากมาย และมีการส่งทั้งระบบ AM และFM เช่นในปัจจุบัน
หลักการทำงาน
เครื่องรับวิทยุ AM แบบ Superheterodyne วิทยุกระจายเสียงแบบ AM จะ มีช่วงความถี่อยู่ที่ประมาณ 535 KHz - 1,605 KHz แต่ละ สถานีจะมี Bandwidth ประมาณ 10 KHz ความถี่ IF เท่ากับ 455 KHz
วิทยุออนไลน์
สถานีวิทยุออนไลน์ คือ การให้บริการ Streaming Audio หรือการแพร่กระจายสัญญาณเสียงผ่านระบบอินเทอร์เน็ต โดยสามารถจัดผังรายการได้เองตามที่ต้องการ เพื่อตั้งสถานีวิทยุจัดรายการออนไลน์สด ทั้งพูดคุยและเปิดเพลง รูปแบบเดียวกับการจัดรายการของสถานีวิทยุปกติ
โมเบียสซีโร่
TS-MA2mod.00 โมเบียสซีโร่(ญี่ปุ่น:メビウス・ゼロ;Moebius Zero)เป็นโมบิลอาเมอร์ซึ่งมีบทบาทสำคัญในอะนิเมะซีรีส์ โมบิลสูทกันดั้มซี้ด ออกแบบโดยคิมิโทชิ ยามาเนะ
โมเบียสซีโร่เป็นโมบิลอาเมอร์รุ่นต้นแบบที่กลุ่มพันธมิตรโลกพัฒนาขึ้นมาเพื่อใช้ต่อสู้ในอวกาศ มีลักษณะคล้ายกับเครื่องบินแต่ไม่มีปีก เทคโนโลยีที่ใช้ในการพัฒนาโมเบียสนั้นเป็นเทคโนโลยีที่ใกล้เคียงกับเครื่องบนรบ มีสมรรถนะโดยรวมที่ต่ำกว่าโมบิลสูทซึ่งพัฒนาโดยโคออร์ดิเนเตอร์ในเกือบทุกด้านยกเว้นความเร็วที่เหนือกว่า โมเบียสซีโร่ติดอาวุธไว้เป็นปืนลิเนียร์กันที่มีอานุภาพรุนแรงและอาวุธควบคุมระยะไกลผ่านสายเคเบิลเรียกว่า กันบาเรล สี่ยูนิต โมเบียสซีโร่สามารถบังคับให้กันบาเรลทั้งสี่แยกออกไปจากตัวและสามารถยิงโจมตีศัตรูจากทิศทางต่างๆกันด้วยปืนกลขนาดเล็กที่ติดตั้งไว้ได้ ซึ่งแม้จะไม่มีพลังทำลายมากนักแต่ก็ใช้ในการสกัดการเคลื่อนไหวของศัตรูเพื่อเปิดโอกาสให้ทำลายด้วยลิเนียร์กันได้ จุดด้อยของกันบาเรลก็คือมีแต่นักบินที่มีความสามารถพิเศษในการรับรู้สภาพรอบตัวที่สามารถใช้งานกันบาเรลได้อย่างมีประสิทธิภาพ
เนื้อเรื่อง
ในเหตุการณ์ก่อนเรื่องของกันดั้มซี้ด โมเบียสซีโร่เป็นโมบิลอาเมอร์ของหน่วยพิเศษเพื่อใช้ต่อสู้กับโมบิลสูทของซาฟท์ โดยหน่วยโมเบียสจำนวน 15 เครื่อง นั้นใช้ในการต่อสู้ที่แนวรบบนดวงจันทร์ แต่ก็ไม่สามารถต้านทานการโจมตีของซาฟท์ได้ จนกระทั่งการต่อสู้ที่แอ่งเอนดีเมียนซึ่งมูว์ ลา ฟลาก้าใช้โมเบียสซีโร่ยิงจินน์ของซาฟท์ตกไปห้าเครื่อง ก่อนที่พันธมิตรโลกจะใช้อาวุธไมโครเวฟ ไซคลอปส์ ทำลายทั้งกองกำลังของซาฟท์และหน่วยโมเบียสซีโร่ โดยมีมูว์รอดมาได้คนเดียว ซึ่งการต่อสู้ครั้งนี้ทำให้มูว์ได้รับฉายาว่า เหยี่ยวแห่งเอนดีเมียน
ในช่วงแรกของกันดั้มซี้ด มูว์ได้ใช้โมเบียสซีโร่ในช่วงแรกของเรื่องตั้งแต่การต่อสู้ที่เฮลิโอโปลิสและทำหน้าที่ช่วยเหลือสไตรค์กันดั้มของคิระ ยามาโตะจนกระทั่งไปยังโลก ซึ่งโมเบียสซีโร่นั้นไม่สามารถใช้งานบนโลกได้จึงถูกปลดระวางไปและไม่ได้ใช้งานอีก รูปแบบของโมเบียสซีโร่ในเวลาต่อมาได้รับการพัฒนาต่อไปเป็นยานกันบาเรลสไตรเกอร์
โมเบียส
TS-MA2 โมเบียสเป็นรุ่นผลิตใช้งานของโมเบียสซีโร่และเป็นกำลังหลักของกลุ่มพันธมิตรโลกในช่วงแรกของกันดั้มซี้ด มีส่วนลำตัวที่หนากว่าโมเบียสซีโร่และมีท่อขับดันหลักสองจุด ซึ่งในตัวโมเบียสนี้ติดตั้งปืนวัลแคนไว้สองกระบอก โดยทั่วไปแล้วโมเบียสจะใช้ลิเนียร์กันแบบเดียวกับของโมเบียสซีโร่กับมิสไซล์ขนาดใหญ่สี่ลูกเป็นอาวุธ แต่ก็สามารถติดตั้งอาวุธอื่นๆได้ซึ่งที่สำคัญก็คือแบบที่ติดตั้งนิวเคลียร์มิสไซล์ที่เคยใช้ทำลายแพลนท์ยูเนียส7ในเหตุการณ์ วาเลนไทน์เลือด ทำให้ซาฟท์ใช้งานนิวตรอนแจมเมอร์ที่ใช้หยุดการเคลื่อนไหวของอนุภาคนิวตรอนและสามารถหยุดปฏิกิริยานิวเคลียร์ได้ โมเบียสจึงไม่สามารถใช้งานนิวเคลียร์ได้อีก เมื่อเทียบกับจินน์ของซาฟท์แล้ว โมเบียสมีพลังในการต่อสู้ที่ต่ำกว่ามาก ในช่วงท้ายของเรื่องซึ่งพันธมิตรโลกได้ผลิตโมบิลสูทสไตรค์แด็กเกอร์เป็นกำลังหลักแทนแล้ว โมเบียสจึงกลายเป็นเพียงกำลังสนับสนุนแทนโดยมีรุ่นที่ใช้นิวเคลียร์มิสไซล์ติดตั้งนิวตรอนแจมเมอร์แคนเซลเลอร์ไว้ด้วย
เอ็กซัส
TS-MA4F เอ็กซัส(エグザス;Exus) ปรากฏตัวในอะนิเมะโมบิลสูทกันดั้มซี้ดเดสทินี เป็นโมบิลอาเมอร์ซึ่งพัฒนาต่อมาโดยใช้รูปแบบของโมเบียสซีโร่แต่ใช้วิทยาการที่ทันสมัยกว่าเพื่อให้มีพลังในการต่อสู้สูงกว่าเดิม โดยเพิ่มจำนวนลิเนียร์กันเป็นสองกระบอกและติดมิสไซล์ลันเชอร์กับปืนกลไว้ที่ส่วนลำตัว ส่วนกันบาเรลก็ได้รับการปรับปรุงโดยเปลี่ยนอาวุธที่ติดไว้เป็นบีมกันและมีฟิลด์เอดจ์ซึ่งเป็นอาวุธที่ทำให้กันบาเรลสามารถเชือดศัตรูในระยะประชิดได้
ในกันดั้มซี้ดเดสทินี เอ็กซัสเป็นโมบิลอาเมอร์ประจำตัวของนีโอ ลอน๊อค หัวหน้าหน่วยแฟนธอมเพน ซึ่งนีโอได้ใช้เอ็กซัสต่อสู้กับโมบิลสูทของซาฟท์ที่อาเมอรีวันและหลบหนีการตามล่าของยานมิเนอร์ว่า จนกระทั่งลงไปบนโลกนีโอจึงเปลี่ยนไปใช้โมบิลสูท วินดั้ม แทน
เอ็กซัสปรากฏตัวอีกครั้งในมังงะ โมบิลสูทกันดั้มซี้ด เดสทินีแอสเทรย์ โดยมอร์แกน ชูวาเลียร์ใช้ขับไปรับตัวเอ็ดเวิร์ด ฮาเรลสันและเบอนาเดท ลูลู่จากซาฟท์
โรเบิร์ต อึ้ง
โรเบิร์ต อึ้ง หรือ หฺวัง จื้อเสียง  เกิดเมื่อ ค.ศ. 1952 เป็นนักธุรกิจชาวสิงคโปร์และประธานของกลุ่มซิโนกรุ๊ป บริษัทพัฒนาที่ดินสัญชาติฮ่องกง อยู่ในตำแหน่งมาตั้งแต่ปี ค.ศ. 1981
โรเบิร์ตเป็นบุตรคนโตของอึ้ง เต็ง ฟง นักอสังหาริมทรัพย์ผู้มั่งคั่ง นิตยสารฟอบส์เผยว่าโรเบิร์ตและฟิลิปผู้เป็นน้องมีทรัพย์สินรวมกันมากที่สุดในสิงคโปร์ คิดเป็นมูลค่าสุทธิ 12.1 พันล้านดอลลาร์สหรัฐในเดือนตุลาคม ค.ศ. 2019
ช็อน กวัง-รย็อล
ช็อน กวัง-รย็อล เกิดเมื่อวันที่ 11 กุมภาพันธ์ ค.ศ. 1960 เป็นนักแสดงชาวเกาหลีใต้ เขาเป็นที่รู้จักกันดีในเรื่องKing of Baking,Kim Takgu ซึ่งรับบทเป็น กู อิลจอง
ออง เท็ง เชียง
ออง เท็ง เชียง (22 มกราคม พ.ศ. 2479 – 8 กุมภาพันธ์ พ.ศ. 2545) เป็นนักการเมืองชาวสิงคโปร์ นักธุรกิจ และสมาชิกพรรคกิจประชาชน เป็นประธานาธิบดีคนที่ 5 แห่งประเทศสิงคโปร์และมาจากการเลือกตั้งครั้งแรก เขาดำรงตำแหน่งเป็นระยะเวลา 6 ปีตั้งแต่ 1 กันยายน พ.ศ. 2536 ถึง 31 สิงหาคม พ.ศ. 2542
แขวงเวียงจันทน์
เวียงจันทน์ หรือ เวียงจัน (ວຽງຈັນ) เป็นหนึ่งในแขวงของประเทศลาว ตั้งอยู่ตอนกลางของประเทศ ใน พ.ศ. 2558 แขวงนี้มีประชากร 419,090 คน
เมื่อปี พ.ศ. 2532 แขวงเวียงจันทน์เดิมได้แบ่งออกเป็น 2 แขวง คือ แขวงเวียงจันทน์ปัจจุบันและนครหลวงเวียงจันทน์ที่มีเขตตัวเมืองเวียงจันทน์ซึ่งเป็นเมืองหลวงตั้งอยู่ หลังจากแบ่งออกเป็นสองแขวงแล้ว พื้นที่ส่วนที่เหลือยังคงเรียกว่าแขวงเวียงจันทน์ และได้ย้ายศูนย์กลางการปกครองของแขวงมาอยู่ที่เมืองโพนโฮง แทนตัวเมืองเวียงจันทน์ชั้นในซึ่งอยู่ในเขตนครหลวงเวียงจันทน์
ประวัติศาสตร์
เวียงจันทน์เป็นเมืองเก่าแก่ตั้งแต่สมัยอาณาจักรศรีโคตรบูรเรืองอำนาจ โดยร่วมยุคสมัยกันกับทวารวดีของไทย เดิมชื่อเมืองจันทปุระหรือเมืองจันทบุรี มีนักปราชญ์ลาว-อีสานหลายกลุ่มได้เขียนประวัติของเมืองเวียงจันทน์ในแต่ละยุคไว้หลากหลายสำนวน เช่น ตำนานเวียงจันทน์พันพร้าว ตำนานพระรัสสีสองพี่น้องสร้างเวียง ตำนานพระลัก-พระลามครองกรุงศรีสัตนาค ตำนานท้าวหูดสามเปาสร้างเวียง ตำนานท้าวคัทธนาม ตำนานพระยาบุรีจันประสิทธิสักกะเทวะ ตำนานท้าวคำพอง-นางบัวเคือ ตำนานอุรังคธาตุ ตำนานพระยาศรีสัตนาคแปงเวียง ตำนานท้าวเซียงเมี่ยง ตำนานศรีโคตรสาปเวียง ตำนานพระยาจวงขาว ตลอดจนเอกสารพื้นเวียงสำนวนต่างๆ ในครั้งหลวงพระบางเป็นราชธานี เวียงจันทน์มีสถานะเป็นเมืองลูกหลวงหรือเมืองเจ้าหัวเศิกพระบรมวงศานุวงศ์ชั้นผู้ใหญ่เท่านั้นที่มักถูกส่งลงมาปกครองเวียงจันทน์ เวียงจันทน์เริ่มเป็นเมืองหลวงแทนหลวงพระบางตั้งแต่ พ.ศ. 2078 ในสมัยพระเจ้าโพธิสารราช จน พ.ศ. 2103 พระเจ้าไชยเชษฐาธิราชที่ 1 มหาราช ถอยหนีพม่ามาตั้งหลักที่เวียงจันทน์จึงถือเป็นเมืองหลวงอย่างเป็นทางการโดยมีนามเต็มว่า พระนครจันทบุรีศรีสัตนาคนหุตอุตมราชธานีบุรีรมย์ หรือเมืองล้านช้างเวียงจันทน์ เวียงจันทน์เจริญขึ้นเรื่อย ๆ จนถึง พ.ศ. 2237 สมัยพระเจ้าสุริยวงศาธรรมิกราชก็เสื่อมลง พระองค์มีสนมเอกชื่อนางเขียวค้อม
จากนั้น เวียงจันทน์เกิดความวุ่นวายขึ้นเนือง ๆ นางเขียวค้อมหนีไปบวชชี พญาเมืองจันทน์เป็นขบถจนพระเจ้านันทราชจากนครพนมยกทัพมาปราบ แต่ก็ถูกพระเจ้าไชยเชษฐาธิราชที่ 2 (ไชย อง เว) นำทัพเวียดนามมาสู้รบจนแยกออกเป็นอาณาจักรล้านช้างหลวงพระบาง อาณาจักรล้านช้างเวียงจันทน์ใน พ.ศ. 2253 และต่อมาใน พ.ศ. 2256 อาณาจักรล้านช้างจำปาศักดิ์ก็แยกตัวออกไป
อาณาจักรเวียงจันทน์หลังการแบ่งแยกมีอาณาเขตมาถึงนครไทย (อยู่ในจังหวัดพิษณุโลกในปัจจุบัน) และติดกับจำปาศักดิ์ในบริเวณเมืองสุวรรณภูมิ (ปัจจุบันคืออำเภอสุวรรณภูมิ จังหวัดร้อยเอ็ด) แต่เพราะราชวงศ์ล้านช้างวิวาทกัน ทำให้เจ้าเมืองต่างๆ ตลอดจนพระบรมวงศานุวงศ์แยกตัวออกมาตั้งแต่พระบรมราชา (เฮงก่วน) เจ้าประเทศราชนครพนม พระวอพระตาแยกมาตั้งเมืองหนองบัวลำภู เมืองอุบลราชธานีและยศสุนทร (ปัจจุบันคือยโสธร) เจ้าโสมพะมิตร์แยกมาตั้งเมืองกาฬสินธุ์ เจ้าผ้าขาวแยกมาตั้งเมืองผ้าขาว เมืองพันนา เจ้าจารย์แก้วเจ้าประเทศราชเมืองสุวรรณภูมิ (ร้อยเอ็ด มหาสารคาม) ขอนแก่น ศรีสะเกษ ชนบถ และเจ้าจารย์จันทสุริยวงศ์เจ้าประเทศราชมุกดาหาร เป็นต้น
ในสมัยรัชกาลที่ 3 โปรดให้เจ้าพระยาบดินทรเดชา (สิงห์ สิงหเสนี)สมทบกับเจ้าประเทศราชต่าง ๆ และบังคับเจ้านายหัวเมืองลาวทั้งหลายในอีสานบุกโจมตีเวียงจันทน์หลังเหตุการณ์สงครามเจ้าอนุวงศ์ ได้ยกเลิกเจ้าประเทศราช ทางหนองคายได้ให้ท้าวสุวอธรรมาอุปฮาดยโสธรเป็นพระปทุมเทวาภิบาลที่ 1 เจ้าประเทศราชหนองคายอพยพผู้คนมาฝั่งขวา ให้เวียงจันทน์เป็นเมืองจัตวาขึ้นกับหนองคาย หลังจากนั้นบริเวณเวียงจันทน์ต้องเผชิญศึกสงครามหลายครั้ง ทั้งสงครามสยาม-เวียดนาม 14 ปี สงครามปราบฮ่อ ต่อมาถูกฝรั่งเศสยึดเป็นอาณานิคมเมื่อ พ.ศ. 2436 ชาวเวียงจันทน์ที่ไม่ต้องการอยู่ภายใต้การปกครองของฝรั่งเศสนำโดยพระกุประดิษฐ์บดี (ชาลี กุประดิษฐ์)จึงอพยพมาอยู่ที่เมืองท่าบ่อหรืออำเภอท่าบ่อ จังหวัดหนองคายในปัจจุบัน
ฝรั่งเศสได้สร้างเมืองเวียงจันทน์ขึ้นใหม่ ให้ ม.ปาวี เป็นข้าหลวงใหญ่คนแรก เวียงจันทน์ในสมัยฝรั่งเศสปกครองได้ชื่อว่าปารีสตะวันออก จนได้รับเอกราชจากฝรั่งเศสเมื่อ พ.ศ. 2498 และถูกปลดแอกโดยพรรคปฏิวัติประชาชนลาวเมื่อ พ.ศ 2517
การแบ่งเขตการปกครอง
แขวงนี้แบ่งออกเป็น 11 เมือง (อำเภอ):
การ์ตูนสยองขวัญ
การ์ตูนสยองขวัญ หรือ การ์ตูนวิญญาณ หมายถึงการ์ตูนที่สื่อถึงวิญญาณ ซึ่งเป็นความเชื่องมงายชนิดหนึ่งรวมทั้งมุ่งเน้นทำให้ผู้ชมรู้สึกหวาดกลัว, เสียวไส้ และรู้สึกสยองขวัญ
การ์ตูนวิญญาณมักเป็นสิ่งที่เกี่ยวข้องกับฝันร้ายของผู้ชม, ความหวาดกลัวที่ซ่อนอยู่, ความเกลียดและความกลัวของสิ่งที่ไม่รู้จัก แม้ว่าการจัดการกับสิ่งเหล่านี้จะทำด้วยสิ่งที่เหนือธรรมชาติในท้องเรื่อง หากเป็นเรื่องที่เกี่ยวกับวิญญาณและลัทธิเหนือจริง ก็อาจนิยามกับสิ่งเหล่านี้ว่าความสยองขวัญได้เช่นกัน
ซีตูจอทีน
ซีตูจอทีน (စည်သူကျော်ထင်) หรือ นะระปะติซีตู (နရပတိ စည်သူ) เป็นกษัตริย์องค์สุดท้ายแห่งอาณาจักรอังวะ ครองราชย์ระหว่าง ค.ศ. 1551–1555 พระองค์ก้าวขึ้นสู่อำนาจโดยการโค่นล้มนรปติที่ 3 ใน ค.ศ. 1551 ตลอด 6 ปีในการก่อกบฏของพระองค์ (ค.ศ. 1545–1551) ได้การสนับสนุนจากเมืองโม่ญี่น
ประเทศคาซัคสถานในโอลิมปิกฤดูหนาว 2014
สกีลงเขา
ผลการแข่งขันดังนี้ :
สกีข้ามทุ่ง
ผลการแข่งขันดังนี้ :
ดอร์เซต
ดอร์เซต (Dorset) เป็นเทศมณฑลในประเทศอังกฤษ สหราชอาณาจักร ที่มีฐานะเป็นเทศมณฑลพิธีที่ไม่ใช่มหานคร ตั้งอยู่ทางภาคตะวันออกเฉียงใต้ของอังกฤษ มีอาณาเขตติดกับเดวอนทางด้านตะวันตก ซัมเมอร์เซตทางด้านตะวันตกเฉียงเหนือ วิลต์เชอร์ทางด้านตะวันออกเฉียงเหนือ และแฮมป์เชอร์ทางตะวันออก
ดอร์เซตแบ่งการปกครองเป็นห้าแขวง: เวย์มัทและพอร์ทแลนด์, เวสต์ดอร์เซต, นอร์ทดอร์เซต, เพอร์เบ็ค, อีสต์ดอร์เซต, ไครสต์เชิร์ช, บอร์นมัท, และพูล โดยมีดอร์เชสเตอร์เป็นเมืองหลวงของมณฑล ดอร์เซตมีเนื้อที่ 2653 ตารางกิโลเมตร และมีประชาชนรวมทั้งสิ้นประมาณ 772,268 คน (ค.ศ. 2019) เฉลี่ย 274 คนต่อหนึ่งตารางกิโลเมตร ดินแดนส่วนใหญ่เป็นชนบท ประชากรส่วนใหญ่ตั้งถิ่นฐานอยู่ริมทะเล
ชื่อเสียงของดอร์เซตอยู่ที่ชายฝั่งทะเลจูแรสซิกซึ่งได้รับการประกาศให้เป็นมรดกโลกที่ประกอบด้วยลัลเวิร์ธโคฟว์ (Lulworth Cove), ไอล์ออฟพอร์ทแลนด์ (Isle of Portland), หาดเชสซิล (Chesil Beach) และเดอร์เดิลดอร์ (Durdle Door) รวมถึงเมืองชายทะเลบอร์นมัท, พูล, เวย์มัท, สวอนเนจ และไลม์รีจิส นอกจากนั้นดอร์เซตก็ใช้เป็นฉากในนวนิยายหลายเรื่องโดยนักประพันธ์คนสำคัญของอังกฤษ เช่น ทอมัส ฮาร์ดี (Thomas Hardy) ผู้เกิดที่เมืองดอร์เชสเตอร์ ดอร์เซตเป็นที่ตั้งถิ่นฐานของผู้คนมาตั้งแต่โบราณที่จะเห็นได้จากหลักฐานทางโบราณคดี เช่น ป้อมเนิน (ไม่ใช่เนินป้อม hill fort) ที่เมดเด็นคาสเซิล และฮอดฮิลล์
เกมกระชากล้าน
เกมกระชากล้าน (Snatch Million) เป็นรายการโทรทัศน์ไทยประเภทเกมโชว์ควิซโชว์รายการแรกของอมรินทร์ทีวีที่เปิดโอกาสให้ทุกคนตอบคำถามที่มี 2 ตัวเลือก จำนวน 10 ข้อเพื่อชิงเงินรางวัล 1,000,000 บาท ออกอากาศเป็นประจำทุกวันจันทร์ - ศุกร์ เวลา 19.00 น. - 19.30 น. ต่อจากรายการต่างคนต่างคิด ทางอมรินทร์ทีวี
กติกา
ผู้เข้าแข่งขันจะต้องมาเป็นคู่ จากนั้นพิธีกรจะทำการเปิดตัวเลือกทั้งสองตัวเลือกก่อน ซึ่งอาจเป็นภาพหรือสิ่งของก็ได้ แล้วจึงอ่านคำถาม หลังจากพิธีกรอ่านคำถามเสร็จ ผู้เข้าแข่งขันจะมีเวลา 2 นาทีในการวิเคราะห์และปรึกษาหารือกันเพื่อหาคำตอบที่ถูกต้อง และเมื่อครบ 2 นาที ผู้ชมในสตูดิโอ 100 คนจะโหวตหาตัวเลือกที่ตัวเองคิดว่าถูกต้องโดยการกดปุ่ม ซึ่งจะแสดงออกมาเป็นเปอร์เซนต์เพื่อช่วยเพิ่มความมั่นใจให้กับผู้เข้าแข่งขัน เสร็จแล้วผู้เข้าแข่งขันคนหนึ่งจะต้องจับโซ่ที่คิดว่าถูกต้อง โดยมีอีกคนคอยถือถังรองรับเหรียญ และเมื่อพิธีกรสั่งว่า "กระชากคำตอบ" ให้ผู้เข้าแข่งขันดึงโซ่ลง ถ้าถูกต้อง เหรียญทองจะไหลตามท่อลงสู่ถัง ผู้เข้าแข่งขันจะได้รับเงินรางวัลไปข้อละ 2,000 บาท แต่ถ้าผิด ผู้เข้าแข่งขันจะถูกกระชากออกจากรายการทันที และรับเงินรางวัลที่สะสมมาทั้งหมดกลับบ้าน แต่ถ้าผู้เข้าแข่งขันตอบถูกครบทั้ง 10 ข้อ จะถือว่า "แจ็คพอตแตก" ผู้เข้าแข่งขันจะได้รับเงินรางวัลกลับไปทันที 1,000,000 บาท และระหว่างที่เล่น โจอี้ เชิญยิ้ม จะนำของรางวัลพิเศษมาเพื่อให้ผู้เข้าแข่งขันตัดสินใจว่าจะตอบคำถามชิงรางวัลพิเศษหรือไม่ ถ้าตอบคำถามนี้จะเป็นการหยุดเส้นทางการกระชากเงินล้านลง ถ้าตอบถูกจะได้ของรางวัลพิเศษชิ้นนั้นไป แต่ถ้าตอบผิด ผู้เข้าแข่งขันจะถูกกระชากออกจากรายการเช่นกัน และได้รับเงินรางวัลเพียงครึ่งหนึ่งจากที่สะสมมาทั้งหมดกลับบ้าน
และตั้งแต่วันที่ 27 สิงหาคม พ.ศ. 2561 ได้มีการปรับรูปแบบใหม่ โดยลดเวลาปรึกษาหารือกันของผู้เข้าแข่งขันเหลือ 1 นาที และผลโหวตของผู้ชมในสตูดิโอ 100 คน จะเริ่มใช้ตั้งแต่ข้อที่ 6 เป็นต้นไป รวมทั้งในวันที่ 28 สิงหาคม ปีเดียวกัน ในกรณีที่ตอบผิด ก่อนที่ผู้เข้าแข่งขันจะถูกกระชากออกไป เหรียญสีดำจะไหลลงสู่ถัง เพื่อเป็นการแสดงว่าผู้เข้าแข่งขันตอบผิดนั่นเอง
เหตุการณ์ชนะเลิศ
หากผู้เข้าแข่งขันสามารถตอบคำถามได้ถูกทั้ง 10 ข้อติดต่อกัน จะได้รับรางวัล 1,000,000 บาท ซึ่งจนถึงปัจจุบันนี้ยังไม่มีคู่ใดที่สามารถทำได้เลย
ประเทศมองโกเลียในเอเชียนเกมส์ฤดูหนาว 2017
ประเทศมองโกเลีย เข้าร่วมแข่งขันกีฬาเอเชียนเกมส์ฤดูหนาว ครั้งที่ 8 ค.ศ. 2017 (พ.ศ. 2560) ณ ซัปโปะโระ และ โอะบิฮิโระ ประเทศญี่ปุ่น ระหว่างวันที่ 19 กุมภาพันธ์ – 21 กุมภาพันธ์ พ.ศ. 2560
จำนวนผู้เข้าแข่งขัน
นักกีฬาประเทศมองโกเลียมีคุณสมบัติเข้าแข่งขันรายการดังต่อไปนี้
กีฬาฮอกกี้น้ำแข็ง
นักกีฬาฮอกกี้น้ำแข็งของประเทศมองโกเลียมีคุณสมบัติเข้าแข่งขันรายการกีฬาฮอกกี้น้ำแข็งประเภททีมชาย ระดับดิวิชั่น 1
โรเบิร์ต บูดี ฮาร์โตโน
โรเบิร์ต บูดี ฮาร์โตโน (Robert Budi Hartono) หรือ หฺวัง ฮุ่ยจง เกิดเมื่อ ค.ศ. 1940 เป็นนักธุรกิจชาวอินโดนีเซียเชื้อสายจีนผู้มั่งคั่งจากธุรกิจบุหรี่ มีมูลค่าทรัพย์สินสุทธิ 12.6 พันล้านดอลลาร์สหรัฐในปี ค.ศ. 2018 ได้รับการจัดอันดับโดยนิตยสาร ฟอบส์ ให้เป็นผู้ที่ร่ำรวยที่สุดในประเทศอินโดนีเซีย โรเบิร์ตเป็นเจ้าของบริษัทจารุม (Djarum) ผู้ผลิตบุหรี่หวานรายใหญ่อันดับ 3 ของโลก นอกจากนี้ยังมีการลงทุนในธนาคารแบงก์เซ็นทรัลเอเชีย หนึ่งในธนาคารที่ใหญ่ที่สุดของอินโดนีเซีย
วัดสะแกงาม (จังหวัดฉะเชิงเทรา)
วัดสะแกงาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดงน้อย อำเภอราชสาส์น จังหวัดฉะเชิงเทรา มีเจ้าอาวาสรูปปัจจุบัน คือ พระโอภาสศีลสุนทร
วัดสะแกงามตั้งวัดเมื่อ พ.ศ. 2445 ได้รับพระราชทานวิสุงคามสีมาเมื่อ พ.ศ. 2518 โดยเมื่อ พ.ศ. 2444 มีคหบดีชาวบางขาม เขตอำเภอบ้านสร้าง จังหวัดปราจีนบุรี ได้มีศรัทธาสร้างพระปรางค์ขนาดฐานกว้าง 11 ศอก สูง 15 วา (นัยว่าอุทิศส่วนกุศลและบรรจุอัฐิบุตรีที่เสียชีวิตลง) ถวาย 1 องค์ รวมถึงได้สร้างศาลาการเปรียญขนาด กว้าง 7 วา ยาว 12 วา ถวายอีก 1 หลัง ศาลาการเปรียญมีลักษณะทรงไทย เรือนไม้ มีขนาดกว้าง 14 เมตร ยาว 25 เมตร เครื่องบนทำด้วยไม้เนื้อแข็งคุณภาพดี หลังคามุงกระเบื้อง พื้นไม้กระดานขัดมัน ใช้ช่างในท้องถิ่นทำการก่อสร้าง
ต่อมาเมื่อ พ.ศ. 2511 ได้เริ่มสร้างอุโบสถหลังใหม่เนื่องจากหลังเดิมชำรุดใช้เป็นที่ประกอบสังฆกรรมไม่ได้แล้ว และได้รับพระราชทานวิสุงคามสีมาเมื่อ พ.ศ. 2518 อุโบสถมีขนาดกว้าง 16 เมตร ยาว 21 เมตร รูปทรงเป็นแบบทรงไทย เป็นอาคารคอนกรีตเสริมเหล็ก หลังคามุงกระเบื้องเคลือบสีแผ่นเล็ก ภายในอุโบสถมีภาพจิตรกรรมฝาผนังทุกด้าน
ภาษาฮารอย
ภาษาฮารอย มีผู้พูดทั้งหมด 35,000 คน (พ.ศ. 2541) ในภาคใต้ของเวียดนาม จัดอยู่ในตระกูลภาษาออสโตรนีเซียน ภาษากลุ่มมาลาโย-โพลีเนเซีย สาขามาลาโย-ซุมบาวัน สาขาย่อยจามเหนือและตะวันออก เขียนด้วยอักษรละติน
นางาซูเนะ โนะ ฮิโกะ
นางาซูเนะ โนะ ฮิโกะ (ながすねのひこ (nagasune no hiko)) หรือชื่อเรียกเต็ม ๆ คือ โทมิโนะ นางาซูเนะ ฮิโกะ โนะ มิโกโตะ เป็นบุคคลที่ปรากฏอยู่ในโคจิกิ กล่าวคือ ในอดีตอามาเทรุคุนิเทรุฮิโกะอาเมโนะอาคาริคุชิทามะ' 'นิกิฮะยะฮิ โนะ มิโกะโตะ เทพผู้มีศักดิ์เป็นหลานของอะมะเตะระซุโอคามิที่เสด็จลงมาจากสวนสวรรค์ทาคามาฮาระแห่งอาณาจักรอามาสึพร้อมๆกับเทพรับใช้ 32 คน โดยลงเรืออามาโนะอิวะฟุเานะเสด็จมายังเนินผาอิคารุกะมิเนะที่อยู่เหนือแม่น้ำของคาวาจิโนะคุนิ จากนั้นไปยังโทมิในยามาโตะโนะคินิ (เมืองโทมิโอะ ทางตะวันออกของเขาอิโคมะในจังหวัดนะระในปัจจุบัน) และได้รับโทมิยะฮิเมะน้องสาวของนะงะซุเนะฮิโกะ ผู้ครองดินแดนนั้นเป็นภรรยา และมีบุตรด้วยกันนามว่า อุมะชิมะจิ โนะ มิโกะโตะ''และพำนักอยู่ที่เขาชิรานิวายามะในโทมิ
หลังจากนั้น โฮโนะนินิกิ โนะ มิโกะโตะ เทพผู้น้องของ นิกิฮายาฮิ โนะ มิโกโตะ นำเทวยุทธ์ทั้ง 3 ชิ้นเสด็จลงมายังทาคาจิโฮะในฮิวงะพร้อมกับเทพพี่เลี้ยงทั้งห้า คามูยามาโตะ อิวาเรฮิโกะ โนะ มิโกโตะ (ภายหลังคือ ปฐมจักรพรรดิแห่งญี่ปุ่น) เหลนของโฮโนะนินิกิ โนะ มิโกโตะ พร้อมกับ อิสึเซะ โนะ มิโกะโตะ ผู้เป็นพี่ชายเดินทางไปทางตะวันออกเพื่อหาดินแดนที่เหมาะสมเป็นเมืองหลวงในการปกครองอาชิฮาระโนะคาคาสึคุนิ ญี่ปุ่น แต่ทว่าผู้ที่ตั้งท่ารอกองทัพฮิวงะของอิวะเระฮิโกะ โนะ มิโกะโตะที่เดินทางมาขึ้นฝั่งที่นามิฮายะก็คือเจ้าผู้ครองดินแดนของโทมิ
นะงะซุเนะฮิโกะออกรบโดยที่เชื่อมั่นว่านิกิฮะยะฮิ โนะ มิโกะโตะ น้องเขยของตนคือเลือดเนื้อเชื้อไขที่แท้จริงของอะมะเตะระซุ ในการต่อสู้ครั้งนั้นเองที่ อิสึเนะ โนะ มิโกะโตะ พี่ชายของ อิวะเระฮิโกะ ถูกลูกธนูปักเข้าที่มือ ซึ่งบาดแผลนี้เป็นต้นเหตุให้เสียชีวิตที่ชิซุยโนโตะในแคว้นคิอิ อิวะเระฮิโกะได้นำทัพอ้อมไปทางตะวันออกตามที่อิสึเนะได้พูดทิ้งท้ายเอาไว้ว่า "บุตรแห่งเทพสุริยันครั้นจะสู้รบโดยหันหน้าเข้าหาดวงตะวันเห็นจะไม่ดี จงถอยทัพแล้วสู้โดยหันหลังให้ตะวันเถิด" ระหว่างทางได้ปราบโอคุมะโฮโนคะแห่งคุมะโนะ, เออุคาชิแห่งอุดะ และเมื่อเข้าสู่ยามาโตะก็ปราบเอชิคิ, สึจิงุโมะและยาโซทาเครุ จนกระทั่งเผชิญหน้ากับกองทัพของนะงะซุเนะฮิโกะอีกครั้งโดยหันหลังให้ดวงอาทิตย์
ราชสำนักเหนือ
ราชสำนักเหนือ (北朝) ยังเป็นที่รู้จักกันในนาม Ashikaga Pretenders หรือ Northern Pretenders เป็นกลุ่มของ 6 จักรพรรดิผู้อ้างสิทธิ์ในราชบัลลังก์ของญี่ปุ่นในช่วง ยุคราชสำนักเหนือ-ใต้ ตั้งแต่ปี ค.ศ. 1336 ถึงปี ค.ศ. 1392 ราชวงศ์ญี่ปุ่น ปัจจุบันสืบเชื้อสายมาจากจักรพรรดิของราชสำนักเหนือ
ราชสำนักเหนือนั้นสืบเชื้อสายจากราชสกุล จิเมียวอิง ซึ่งแปลว่า สายใหญ่ ที่มี จักรพรรดิโกะ-ฟูกากูซะ เป็นต้นราชสกุลโดยราชสกุลของ จักรพรรดินารูฮิโตะ ที่ปกครองประเทศในปัจจุบันนั้นสืบเชื้อสายมาจาก ราชสำนักเหนือ นั่นเอง
โดยที่มาของชื่อราชสกุลนั้นมาจากพระตำหนัก จิเมียวอิง ที่ประทับของจักรพรรดิโกะ-ฟูกากูซะและ จักรพรรดิฟุชิมิ ภายหลังสละราชบัลลังก์แล้ว
ราชสำนักเหนือสิ้นสุดลงเมื่อคราวที่ จักรพรรดิโกะ-คาเมยามะ จาก ราชสำนักใต้ ทรงสละราชบัลลังก์ให้กับ จักรพรรดิโกะ-โคมัตสึ จากราชสำนักเหนือเพื่อรวมแผ่นดินญี่ปุ่นเป็นหนึ่งเดียวเมื่อปี ค.ศ. 1392 เป็นอันสิ้นสุดยุคราชสำนักเหนือ-ใต้
ท่าอากาศยานนานาชาติพนมเปญ
ท่าอากาศยานนานาชาติพนมเปญ (អាកាសយានដ្ឋានអន្តរជាតិភ្នំពេញ; อากาสยานฐานอนฺตรชาติภนุมฺเพญ, Phnom Penh International Airport) เป็นท่าอากาศยานหลักของกัมพูชา ตั้งอยู่ห่างจากใจกลางกรุงพนมเปญไปทางตะวันตก 7 กิโลเมตร มีชื่อเดิมว่า "ท่าอากาศยานนานาชาติโปเชนตง" (អាកាសយានដ្ឋានអន្តរជាតិពោធិ៏ចិនតុង; อากาสยานฐานอนฺตรชาติโพธิ์จินตุง, Pochentong International Airport)
กีฬาว่ายน้ำในโอลิมปิกฤดูร้อน 2020 – ว่ายผลัดท่าฟรีสไตล์ 4 × 200 เมตร ทีมชาย
การแข่งขันกีฬาว่ายน้ำในโอลิมปิกฤดูร้อน 2020 – ว่ายผลัดท่าฟรีสไตล์ 4 × 200 เมตร ทีมชาย เป็น 1 ใน 37 รายการแข่งขันว่ายน้ำที่โตเกียว ประเทศญี่ปุ่น จะจัดขึ้นที่สวนน้ำโอไดบะ ครั้งนี้จัดการแข่งขันกีฬาว่ายน้ำในโอลิมปิกเป็นครั้งที่ 24 ในโอลิมปิกฤดูร้อน
สถิติ
ก่อนการแข่งขัน สถิติโลกและโอลิมปิกมีดังนี้
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
ฮีต
ทีมว่ายผลัด 8 อันดับแรกในรอบฮีทจะได้เข้าสู่รอบชิงชนะเลิศ
คัมเบรีย
คัมเบรีย (Cumbria) เป็นมณฑลในอังกฤษในสหราชอาณาจักร ที่มีฐานะเป็นมณฑลภูมิศาสตร์ และมณฑลนอกเมโทรโพลิตัน คัมเบรีย ตั้งอยู่ทางภาคตะวันตกเฉียงเหนือของอังกฤษที่มีเขตแดนทางด้านตะวันตกติดกับทะเลไอริช ทางด้านใต้ติดกับมณฑลแลงคาเชอร์, ทางตะวันออกเฉียงใต้ติดกับมณฑลนอร์ทยอร์กเชอร์, ทางตะวันออกติดกับมณฑลเดอรัม และมณฑลนอร์ทัมเบอร์แลนด์ และมณฑลดัมฟรีส์และกาลลเวย์ของสกอตแลนด์ทางด้านเหนือ
คัมเบรียแบ่งการปกครองเป็นหกแขวง: บาร์โรว์อินเฟอร์เนสส์, เซาท์เลคแลนด์, โคพแลนด์, อัลเลอร์เดล, อีเด็น และนครคาร์ไลล์โดยมีคาร์ไลล์เป็นเมืองหลวงของมณฑล คัมเบรียมีเนื้อที่ 6768 ตารางกิโลเมตร และในปี ค.ศ. 2007 มีประชาชนรวมทั้งสิ้นประมาณ 497000 คน ถัวเฉลี่ย 73 คนต่อหนึ่งตารางกิโลเมตร
แขวงศิริราช
ศิริราช เป็นแขวงหนึ่งใน 180 แขวงของกรุงเทพมหานคร โดยเป็น 1 ใน 5 แขวงในเขตบางกอกน้อย จัดเป็นแขวงที่มีพื้นที่น้อยที่สุด คือ 1.258 ตร.กม. และมีจำนวนประชากร 13,088 คน (ธันวาคม พ.ศ. 2564) มีเนื้อที่ตั้งแต่บริเวณรอบ ๆ โรงพยาบาลศิริราชครอบคลุมไปจนถึงฝั่งซ้ายของถนนวังหลังตั้งแต่บริเวณคลองบ้านขมิ้น และสองฝั่งถนนอรุณอมรินทร์ไปจนถึงสะพานอรุณอมรินทร์ซึ่งข้ามคลองบางกอกน้อย และอีกฝั่งของถนนผ่านแยกบ้านขมิ้นไปสิ้นสุดที่เชิงสะพานข้ามคลองมอญ
ที่ตั้งและอาณาเขต
ตั้งอยู่ทางทิศตะวันออกเฉียงใต้ของเขตบางกอกน้อย มีอาณาเขตติดต่อกับแขวงอื่นเรียงตามเข็มนาฬิกา ดังนี้
เครื่องราชอิสริยาภรณ์รัตนวราภรณ์
เครื่องราชอิสริยาภรณ์รัตนวราภรณ์ (The Ratana Varabhorn order of Merit) เรียกอย่างย่อว่า ตรารัตนาวราภรณ์ และมีอักษรย่อว่า ร.ว. เป็นเครื่องราชอิสริยาภรณ์อันเป็นบำเหน็จในพระองค์ สถาปนาขึ้นโดยพระบาทสมเด็จพระมงกุฎเกล้าเจ้าอยู่หัวเมื่อปี พ.ศ. 2454 เพื่อเป็นเครื่องราชอิสริยาภรณ์สำหรับเชิดชูเกียรติคุณแก่ข้าราชการผู้ที่ตั้งใจรับราชการสนองพระเดชพระคุณด้วยความจงรักภักดีและมีความซื่อสัตย์สุจริตตลอดมา โดยเมื่อแรกสถาปนานั้นจะพระราชทานสำหรับฝ่ายหน้าเท่านั้น ต่อมา ในปี พ.ศ. 2465 พระองค์จึงสถาปนาเครื่องราชอิสริยาภรย์รัตนวราภร์สำหรับพระราชทานฝ่ายในด้วย เครื่องราชอิสริยาภรณ์รัตนวราภรณ์จัดเป็นเครื่องราชอิสริยาภรณ์ที่มีลำดับเกียรติเป็นลำดับที่ 5 ของเครื่องราชอิสริยาภรณ์ไทย ปัจจุบัน พ้นสมัยพระราชทานแล้ว
ฝ่ายหน้า
เครื่องราชอิสริยาภรณ์รัตนวราภรณ์สำหรับฝ่ายหน้า กลางดวงตราเป็นรูปวงกลม กรอบประดับเพชร ขนาด 2.5 เซนติเมตร มีอักษรพระบรมนามาภิไธยย่อ "ร.ร." กับเลข "๖" ประดับเพชร หมายความว่า สมเด็จพระรามราชาธิบดีที่ 6 อยู่ภายในวงกลมบนพื้นลงยาสีขาบที่กรอบวงกลมทั้ง 4 ทิศ เป็นรูปพระวชิราวุธ มีรูปพระแสงศรกำลังรามทำด้วยทองไขว้ คันศรยื่นออกในระหว่างพระวชิราวุธทั้ง 4 ทิศ และมีรูปคมศรเพชรแทรกระหว่างพระวชิราวุธกับพระแสงศรกำลังราม 8 แสก เบื้องบนมีพระมหาพิชัยมงกุฎประดับเพชร ด้านหลังมีตลับแก้วสำหรับบรรุเส้นพระเจ้า (เส้นผม) ร้อยด้วยแพรแถบสีเหลืองขอบดำริมเหลือง กว้าง 3 เซนติเมตร ใช้สำหรับคล้องคอ
ฝ่ายใน
เครื่องราชอิสริยาภรณ์รัตนวราภรณ์สำหรับฝ่ายในนั้น ดวงตรามีเรือนทองกลมขนาด 3 เซนติเมตร ขอบประดับเพชร พื้นกลางลงยาสีขาบ มีอักษรพระนามาภิไธยย่อ ร.ร.๖ ประดับเพชร มีห่วงเป็นรูปพระมหาพิชัยมงกุฎขนาด 2 เซนติเมตร ประดับเพชร ข้างขอบเป็นรูปนาคสลับกับเพชราวุธ 4 มุม ด้านหลังมีตลับแก้วสำหรับบรรจุเส้นพระเจ้า (เส้นผม) เหนือพระมหาพิชัยมงกุฎมีอุณาโลมประดับเพชรและห่วงห้อยดวงตรา กับมีสังวาลย์อักษรพระบรมนามาภิไธยย่อ ราม.ร.๖ ทองลงยา ขั้นสลับกับพระมหาพิชัยมงกุฎ
การพระราชทาน
พระบาทสมเด็จพระเจ้าอยู่หัวทรงไว้ซึ่งพระราชอำนาจที่จะพระราชทานและเรียกคืนเครื่องราชอิสริยาภรณ์นี้ได้ตามพระราชประสงค์ แต่จะพระราชทานสำหรับข้าราชการและประพฤติตนเป็นที่ต้องพระราชอัธยาศัย โดยห้ามมิให้ผู้ใดกราบบังคมทูลขอพระราชทานเพื่อตนเองหรือกราบบังคมทูลแนะนำเพื่อพระราชทานแก่ผู้อื่นเป็นอันขาด
ผู้ได้รับเครื่องราชอิสริยาภรณ์นี้ จะได้รับพระราชทานประกาศนียบัตรกำกับไว้ด้วย โดยถ้าผู้ได้รับพระราชทานเสียชีวิตลง สามารถมอบตรารัตนวราภรณ์ให้แก่ผู้รับมรดกเพื่อไว้เป็นเครื่องสักการบูชาต่อไป โดยไม่ต้องส่งคืน แต่จะไม่สามารถประดับตรานี้ได้
ประเทศคีร์กีซสถานในโอลิมปิกฤดูหนาว 2014
ประเทศคีร์กีซสถาน เข้าร่วมแข่งขันกีฬาโอลิมปิกฤดูหนาว ครั้งที่ 22 ค.ศ. 2014 (พ.ศ. 2557) ที่เมืองโซชี ประเทศรัสเซีย ระหว่างวันที่ 7-23 กุมภาพันธ์ พ.ศ. 2557 คณะกรรมการโอลิมปิกคีร์กีซสถานเป็นตัวแทนประเทศคีร์กีซสถานในการส่งนักกีฬาเข้าร่วมแข่งขันทั้งหมดจำนวน 1 คน ใน 1 ชนิดกีฬา
สกีลงเขา
ผลการแข่งขันดังนี้ :
คัตซีน
คัตซีน (Cutscene) หรือ อีเวนต์ซีน (Event scene) (บางทีก็เรียกว่า ภาพยนตร์ในเกม (In-game cinematic) หรือ หนังในเกม (In-game movie)) คือ ลำดับเหตุการณ์ในวิดีโอเกมที่ไม่ได้มีปฏิสัมพันธ์หรือเปลี่ยนเกมการเล่น เช่น ฉากที่แสดงการสนทนาระหว่างตัวละคร, การแสดงออกของตัวละคร, แสดงอารมณ์, ให้รางวัลแก่ผู้เล่น, แนะนำองค์ประกอบของเกมการเล่นอันใหม่, ปรับปรุงการก้างเดินหรือเป็นลางบอกเหตุสำหรับเหตุการณ์ในอนาคต เป็นต้น
คัตซีนมันจะมีการแสดงผลในลักษณะที่ "เกิดขึ้นอย่างกะทันหัน" โดยใช้กราฟิกของเกมเพื่อที่จะสร้างเหตุการณ์ตามสคริปต์ที่ว่างไว้ คัตซีนก็สามารถเป็นการแสดงผลก่อนที่คอมพิวเตอร์กราฟิกจะดึงไฟล์วิดีโอมา วิดีโอที่ทำไว้ล่วงหน้าที่ใช้ในวิดีโอเกม (ไม่ว่าจะในขณะคัตซีน หรือขณะที่เล่นเกมก็ตาม) เรียกว่า "ฟูลโมชั่นวิดีโอ" (Full motion video) หรือ "เอฟเอ็มวี" (FMV) คัตซีนสามารถปรากฏในรูปแบบอื่นได้เช่นกัน เช่น ชุดของภาพ หรือเป็นข้อความธรรมดาและเสียง เป็นต้น
ยามะซะตอ
ยามะซะตอ (ရာမဇာတ်တော်,, แปลว่า: "รามชาดก") เป็นรามายณะฉบับไม่เป็นทางการของประเทศพม่า มีทั้งหมดเก้าบท ส่วนชื่อ "ยามะ" คือพระราม ส่วน "ซะตอ" คือชาดก
ประวัติ
ยามะซะตอเป็นมุขปาฐะที่สืบมาแต่รัชสมัยพระเจ้าอโนรธา กษัตริย์แห่งพุกาม เพราะที่วัดนะเลาน์ (နတ်လှောင်ကျောင်း Nathlaung Temple) เทวสถานที่สร้างเพื่อบูชาพระวิษณุในกำแพงเมืองพุกามนั้นมีประติมากรรมหินรูปพระรามชื่อว่า "รามจันทระ" (Ramachandra) แต่มิทราบว่ามีความเกี่ยวข้องอันใดกับรามายณะฉบับวาลมีกิ แต่อย่างน้อยหนุมานเป็นที่รู้จักในพม่าก่อนปี พ.ศ. 2070 เพราะพบรูปพระรามประทับบนหลังหนุมาน แต่หลังจากนั้นอีกหกศตวรรษก็ไม่ปรากฏรามายณะเป็นลายลักษณ์อักษรอีกเลย
กระทั่งถึงยุคราชวงศ์คองบอง กรุงศรีอยุธยาเสียแก่พม่าในปี พ.ศ. 2310 พม่าได้กวาดต้อนผู้คนจากกรุงศรีอยุธยาเป็นเชลย ชนเหล่านี้มีทั้งเจ้านาย ช่างฝีมือ นักแสดง และนักดนตรีรวมอยู่ด้วย หลังจากนั้นเป็นต้นมารามายณะฉบับพม่าจึงรับอิทธิพลจากรามเกียรติ์ของอาณาจักรอยุธยาค่อนข้างสูงผ่านเชลยเหล่านี้ เหล่าเชลยจึงก่อตั้งคณะละครที่ยังแต่งกายตามประเพณีและการร่ายรำแบบอยุธยาดั้งเดิม เกิดโขนรามเกียรติ์ภาษาพม่าในราชสำนักอังวะจนได้รับความนิยม
รามายณะฉบับพม่าพัฒนาผ่านงานศิลปะแขนงต่าง ๆ จนกลายเป็นยุคทองของยามะซะตอ เช่น รามายณะฉบับอู ออง พโย (U Aung Phyo) เริ่มแต่พลกัณฑ์จนถึงยุทธกัณฑ์ ปี พ.ศ. 2318, บทกวีรามายณะของอูโท (U Toe) มีสองบทคือ บทร้องพระราม (ရာမရကန် Yama yakan) และบทร้องนางสีดา (သီတာရကန် Thida yakan) ปี พ.ศ. 2327, การแสดงพระราม (ရာမပြဇာတ် Yama pyazat) ปี พ.ศ. 2332 และเรื่องราวของพระรามขณะทรงพระเยาว์ (ကလေးရာမဝတ္ထ Kalay Yama wuthtu) ปี พ.ศ. 2343 นอกจากนี้พระนางตะเคง (Thakin) พระมเหสีในพระเจ้าจิงกูจา ทรงริเริ่มนำทำนองดนตรีและเพลงพม่าเข้าแทนที่เพลงอยุธยาดั้งเดิม ทั้งทรงพระราชนิพนธ์เพลงใหม่ด้วย นอกจากนี้ยังเปลี่ยนแปลงการแต่งกายของนักแสดงใหม่ เพราะมองว่าผ้านุ่งของไทยดูไม่เป็นผู้หญิงเท่าที่ควร
ในยุคพระเจ้ามินดง ถือเป็นยุคเสื่อมของยามะซะตอ เพราะพระเจ้าอยู่หัวทรงเคร่งครัดในพุทธศาสนา ทรงมองว่าละครเป็นเรื่องเหลวไหลไร้สาระ แต่ก็มีการแสดงยามะซะตอนี้ในรัชกาลอยู่บ้าง ในเวลาต่อมามีครูละครคนหนึ่งตัดสินใจไปตั้งคณะละครในพม่าส่วนที่ตกเป็นของสหราชอาณาจักรเพราะมิอาจทนสภาวะการเมืองที่ไม่ปรกติในราชสำนัก และแสดงกันเองกลางพื้นดินเพราะไม่มีเวทีและฉากสวยงามดังก่อน
นอกจากนี้ยังมีรามายณะฉบับมอญที่ชื่อว่า "Loik Samoing Ram" รจนาโดยพระอุตตมะเมื่อปี พ.ศ. พ.ศ. 2377 ซึ่งใกล้เคียงกับฉบับพม่า ผู้เขียนอธิบายว่าเพราะเมืองหลวงนิยมรามายะฉบับพม่า อย่างไรก็ตามรามายณะฉบับนี้มีความเชื่อมโยงกับฉบับภาษาไทย ชวา และมลายู และมีตอนพิเศษที่ต่างออกไปจากฉบับภาษาไทย พม่า และมลายู
ตัวละคร
ตัวละครในยามะซะตอมีความใกล้เคียงกับรามายณะดั้งเดิม การแต่งกายของตัวละครนั้นเป็นการผสมผสานระหว่างพม่ากับไทย ส่วนชื่อตัวละครนั้นเป็นคำพม่าที่ทับศัพท์มาจากภาษาสันสกฤต ยกตัวอย่างเช่น
ลำซิ่งซิงเกอร์
ลำซิ่งซิงเกอร์ เป็นละครเวทีเรื่องแรกของค่าย จีทีเอช ซึ่งดำเนินการร่วมกับ ซีเนริโอ โดยเปิดรอบการแสดงระหว่างวันที่ 20 ธันวาคม พ.ศ. 2555 - 13 มกราคม พ.ศ. 2556 กำกับการแสดงโดย ปิยะกานต์ บุตรประเสริฐ ที่เคยฝากผลงานจากซิทคอมเรื่อง เนื้อคู่ประตูถัดไป และ เนื้อคู่อยากรู้ว่าใคร ละครเวทีเรื่องนี้ได้ถูกนำกลับมาทำใหม่จากที่เคยเป็นละครเวทีของนิสิต คณะนิเทศศาสตร์ จุฬาลงกรณ์มหาวิทยาลัย ในปี พ.ศ. 2546 โดยได้นักแสดงที่มีฝีมือมาอย่างคับคั่งอาทิ แพนเค้ก เขมนิจ, เต๋อ ฉันทวิชช์, โอปอล์ ปาณิสรา เป็นต้น เปิดทำการแสดงที่เมืองไทยรัชดาลัย เธียเตอร์
เรื่องย่อ
แววตา (แพนเค้ก-เขมนิจ จามิกรณ์) สาวบ้านนาแห่งหมู่บ้านนกกระจิบ ผู้มีทั้งพรสวรรค์และความใฝ่ฝันอย่างแรงกล้าที่จะเป็นนักร้องหมอลำ เพียงแต่…ความฝันของเธอดันสวนทางกับความต้องการของผู้เป็นแม่ เพราะมารวย (นันทิดา แก้วบัวสาย) ดันเกลียดอาชีพนักร้องแบบเข้าไส้!!
แววตาตัดสินใจทิ้งบ้านเกิด โกหกแม่ว่ามาทำงานเป็นสาวออฟฟิศอยู่ในกรุงเทพฯ แต่แท้จริงแล้ว เธอโมดิฟายด์ตัวเองใหม่จนกลายเป็น “มีแวว แก้วอีสาน” นักร้องสาวชื่อดัง ประจำคณะลำซิ่ง เดอะ กลาส ออฟ ภูธร ที่มีเฮียเขี้ยว (ตู้-ดิเรก อมาตยกุล) เป็นหัวหน้าคณะ และพี่สาวคนสนิทเป็น เจ๊แกร่ง (ซันนี่ ยูโฟร์) กระเทยร่างใหญ่ใจแมน
และที่สำคัญก็คือ ปลัดขิก (เต๋อ-ฉันทวิชช์ ธนะเสวี) ปลัดหนุ่มหน้ามนคนซื่อ เพื่อนชายคนสนิทที่แอบชอบเธอมาตั้งแต่ ป.1 ดันจำมีแววได้ตั้งแต่แรกเห็น !!!
แล้วทำไม? แม่ของเธอถึงได้จงเกลียดจงชังอาชีพหมอลำซิ่งนี้นักหนา
‘ลำซิ่งซิงเกอร์’
ขบวนความสุข สนุกสุดซิ่ง กำลังจะวิ่งมาหา...
ยูจีน (นักร้อง)
คิม ยู-จิน (김유진; เกิด 3 มีนาคม ค.ศ. 1981) เป็นที่รู้จักในชื่อ ยูจีน เป็นนักร้องและนักแสดงชาวเกาหลีใต้ ยูจีนเปิดตัวเป็นสมาชิกของเกิร์ลกรุป เอสอีเอส ในเดือนพฤศจิกายน 1997 หลังจากการยุบวงในปี 2002 เธอได้ออกจาก เอสเอ็มเอนเตอร์เทนเมนต์ และออกอัลบั้มเดี่ยวสองชุด
ในฐานะนักแสดง ยูจีนมีผลงานการแสดงในซีรีส์โทรทัศน์และภาพยนตร์หลายเรื่อง โดยยูจีนเปิดตัวการแสดงด้วยบทบาทจิน ดา-แร ในซีรีส์เรื่อง Loving You (2002) และมีผลงานการแสดงที่โดดเด่นอื่น ๆ ในซีรีส์หลายเรื่อง เช่น Save the Last Dance for Me (2004), Wonderful Life (2005), คิมทัคกู ยอดชายนายขนมปัง (2010), A Hundred Year Legacy (2013), All About My Mom (2015) และ The Penthouse: War in Life (2020-2021)
ชีวิตช่วงแรก
คิม ยู-จิน เกิดเมื่อวันที่ 3 มีนาคม 1981 ที่โซล ประเทศเกาหลีใต้ ด้วยคำแนะนำของคุณปู่ของเธอ ซึ่งตั้งรกรากอยู่ที่กวม ครอบครัวของเธอจึงอพยพมาที่กวมหลังจากที่เธอเรียนจบภาคเรียนแรกของชั้นประถมศึกษาปีที่ 5
การศึกษา
เธอเข้าเรียนที่ Agueda I. Johnston Middle School ตั้งแต่เดือนตุลาคม 1992 จนถึงเดือนมิถุนายน 1995 และเข้าเรียนที่ John F. Kennedy High School ตั้งแต่เดือนมิถุนายนถึงกันยายน 1997 เธอกลับมาที่เกาหลีพร้อมกับแม่และน้องสาวเพื่อจบการศึกษาชั้นมัธยมปลาย และในที่สุดเธอก็จบการศึกษาจากโรงเรียนนานาชาติเคนต์เกาหลี ในโซล ในเดือนมิถุนายน 1999 ช่วงมัธยมปลาย กว่า 80% ของวิชาที่เธอเรียน เธอได้เกรด A
เอสอีเอส
ดูบทความหลักที่: เอสอีเอส
ยูจีนเปิดตัวกับเอสอีเอส ในปี 1997 เอสอีเอสประสบความสำเร็จอย่างล้นหลาม กลายเป็นเกิร์ลกรุปเคป็อปที่มียอดขายสูงสุดในยุคนั้น เอสอีเอสยุบวงเมื่อปลายปี 2002 หลังจากที่ บาดา และ ยูจีน ไม่ต่อสัญญากับ เอสเอ็มเอนเตอร์เทนเมนต์ ในขณะที่ ชู อยู่กับ เอสเอ็มเอนเตอร์เทนเมนต์ จนถึงปี 2006
เมื่อวันที่ 28 พฤษภาคม 2016 ยูจีนพร้อมด้วยสมาชิกเอสอีเอส บาดาและชู เข้าร่วมแคมเปญการกุศล Green Heart Bazaar ในเดือนตุลาคม 2016 เอสอีเอสคัมแบ็ก เพื่อฉลองครบรอบ 20 ปีนับตั้งแต่เปิดตัวกลุ่ม พวกเธอเริ่มต้นโปรเจกต์สำหรับการฉลองครบรอบ 20 ปีด้วยดิจิทัลซิงเกิล Love[Story] ซึ่งเป็นการรีเมคจากซิงเกิล Love ในปี 1999 ของพวกเธอผ่าน เอสเอ็มสเตชัน ของเอสเอ็มเอนเตอร์เทนเมนต์ เมื่อวันที่ 28 พฤศจิกายน และมิวสิควิดีโอเปิดตัวเมื่อวันที่ 29 ธันวาคม
ในช่วงต้นเดือนธันวาคม 2016 เอสอีเอสได้ออกอากาศรายการเรียลลิตี้จำนวน 10 ตอน Remember, I'm Your S.E.S. ออกอากาศผ่านแอปพลิเคชันมือถือ oksusu เพื่อเป็นการเฉลิมฉลองการครบรอบ 20 ปี พวกเธอจึงจัดคอนเสิร์ต Remember, the Day ในวันที่ 30 และ 31 ธันวาคม ที่ Daeyang Hall ของ Sejong University ในกรุงโซล
เมื่อวันที่ 2 มกราคม อัลบั้มพิเศษสำหรับการครบรอบ 20 ปี Remember ถูกปล่อยตัว อัลบั้มนี้ประกอบด้วยซิงเกิลนำสองซิงเกิล Remember ปล่อยตัวในวันที่ 1 มกราคม และ Paradise ปล่อยตัวในวันที่ 2 มกราคม และพวกเธอได้จัดงานแฟนมีตติ้งเป็นโปรเจกต์สุดท้ายของการครบรอบเดบิวต์ 20 ปีในชื่อ I Will Be There, Wait For You ในวันที่ 1 มีนาคม 2017
2002–ปัจจุบัน
หลังจากการยุบวงของเอสอีเอส ในปี 2002 ยูจีนได้ออกอัลบั้มเดี่ยวสองอัลบั้ม คือ My True Style... และ 810303 อัลบั้มแรกของเธอขายได้เกือบ 65,000 ตลับ และมีเพลงบัลลาดที่ฮิตหนึ่งเพลง "The Best" นอกจากอัลบั้มเดี่ยวแล้ว ยูจีนยังมีผลงานละครเกาหลี 4 เรื่อง ได้แก่ Loving You, Save the Last Dance for Me, Wonderful Life และ Love Truly
ยูจีนเปิดตัวในละครเวทีที่ดัดแปลงมาจากภาพยนตร์เรื่อง Innocent Steps และภาพยนตร์เรื่องแรกของเธอคือ Unstoppable Marriage หลังจากรับบทนำในซีรีส์โทรทัศน์เรื่อง One Mom and Three Dads และ Creating Destiny ยูจีนก็ได้แสดงซีรีส์โทรทัศน์เรื่อง คิมทัคกู ยอดชายนายขนมปัง ซึ่งได้รับความนิยมเป็นอย่างมากด้วยเรตติ้งตอนจบ 50.8%
ยูจีนมีผลงานการเขียนหนังสือ 2 เล่ม ได้แก่ Eugene's Beauty Secrets และ Eugene's Get It Beauty และเธอยังเป็นประธานกรรมการร่วมของแบรนด์เสื้อผ้า byMOMO
ผลงานซีรีส์เรื่องถัดไปของเธอคือ ซีรีส์โทรทัศน์ครอบครัวสุดสัปดาห์ในปี 2013 A Hundred Year Legacy ซึ่งมีเรตติ้งสูงถึงกว่า 30% หลังจากนั้นเธอก็มีบทบาทในซีรีส์โทรทัศน์ครอบครัวอีกสองเรื่อง คือ Can We Fall in Love, Again? และ All About My Mom
เมื่อวันที่ 17 ธันวาคม 2018 มีการประกาศว่ายูจีนได้เซ็นสัญญากับ INN Company หลังจากตัดสินใจไม่ต่อสัญญากับ C9 Entertainment
ในปี 2020 เธอได้ปรากฏตัวในซีรีส์โทรทัศน์เรื่อง The Penthouse: War in Life ซึ่งออกอากาศทางช่อง เอสบีเอสทีวี ตั้งแต่วันที่ 26 ตุลาคม
ชีวิตส่วนตัว
เมื่อวันที่ 11 พฤษภาคม 2011 ยูจีนประกาศว่าเธอจะแต่งงานกับ กี แท-ยอง นักแสดงนำร่วมของเธอในซีรีส์โทรทัศน์เรื่อง Creating Destiny ในปี 2009 งานแต่งงานของพวกเขาจัดขึ้นที่โบสถ์กลางกรุงโซลในเมืองอันยัง จังหวัดคย็องกี เมื่อวันที่ 23 กรกฎาคม 2011  พวกเขาได้รับเชิญเป็นคู่รักคู่แรกในรายการ Super Couple Diary ซึ่งเป็นรายการเรียลลิตี้ที่ถ่ายทำชีวิตประจำวันหลังแต่งงานของคู่รักคนดัง ยูจีนได้ให้กำเนิดลูกสาวคนแรก เมื่อวันที่ 12 เมษายน 2015 และให้กำเนิดลูกสาวอีกคนเมื่อวันที่ 18 สิงหาคม 2018
ผลงานเพลง
ดูสิ่งนี้ด้วย: เอสอีเอส § ผลงาน
สกุลพุนชัส
thumb|[[ปลาตะเพียนหน้าแดง (Sahyadria denisonii) ซึ่งเดิมเคยอยู่ในสกุลนี้ แต่ปัจจุบันแยกอยู่ในสกุล Sahyadria ]] สกุลพุนชัส (barb) เป็นสกุลหนึ่งในวงศ์ปลาตะเพียน (Cyprinidae) มีอยู่ด้วยกันมากมายหลายชนิด ใช้ชื่อสกุลว่า Puntius
ที่มาและลักษณะ
สกุลนี้เดิมทีในปี ค.ศ. 1816 คูเวียร์และโคลเกท ได้เสนอให้ตั้งชื่อสกุลของปลาที่อยู่ในวงศ์ย่อย Cyprininae ว่า Barbus โดยใช้ปลาชนิด Cyprinus barbus (Linnaeus, 1758) เป็นต้นแบบ โดยกำหนดลักษณะของปลาที่อยู่ในสกุลนี้ว่า ปากโค้ง อยู่หน้าสุดหรืออยู่ใต้จะงอยปาก ขากรรไกรหุ้มด้วยริมฝีปากซึ่งอาจจะเป็นแผ่นหนังเรียบ แต่ไม่มีตุ่ม มีหนวด 2 คู่ หรือ 1 คู่ หรือไม่มีหนวด ตาไม่มีเยื่อหุ้มเหมือนวุ้นอยู่รอบ ๆ ฟันที่ลำคอมี 3 แถว ครีบหลังค่อนข้างสั้นอยู่ตรงข้ามกับครีบท้อง ก้านครีบเดี่ยวก้านสุดท้ายของครีบหลังอาจแข็ง ขอบอาจจะเป็นฟันหยักคล้ายจักหรือเรียบ ก้านครีบเดี่ยวอาจมีปลายแหลมและไม่แข็ง ครีบก้นค่อนข้างสั้น บางชนิดอาจมีก้านครีบเดี่ยวก้านที่สองของครีบก้นเป็นหนามแข็ง หรือในบางชนิดก้านครีบเดี่ยวก้านสุดท้ายของครีบก้นมีจักเป็นฟันเลื่อย เกล็ดแบบขอบบางเรียบ เกล็ดบริเวณรูทวารไม่ใหญ่กว่าที่อื่น เส้นข้างลำตัวในบางชนิดอาจสมบูรณ์ ในบางชนิดไม่สมบูรณ์ โดยชนิดที่เส้นข้างลำตัวที่สมบูรณ์ส่วนปลายของเส้นไปสิ้นสุดที่กึ่งกลางของฐานครีบหาง
แต่เมื่อพิจารณาแล้วพบว่า หลักเกณฑ์นี้มีขอบเขตที่กว้าง ไม่เหมาะแก่การที่จะเป็นลักษณะทางการอนุกรมวิธานของสกุล ซึ่งเมื่อนักมีนวิทยารุ่นหลังได้ศึกษาเพิ่มเติมพบว่าสามารถแบ่งออกเป็นสกุลอื่น ๆ ได้อีกถึง 10 สกุล และได้มีการตั้งชื่อสกุลใหม่เพิ่มขึ้นเรื่อย ๆ จนกระทั่งในปี ค.ศ. 1822 แฮมิลตัน ได้ตั้งชื่อสกุลนี้ใหม่ว่า Puntius (มาจากภาษาเบงกอลคำว่า pungti หมายถึง ปลาในวงศ์ปลาตะเพียนขนาดเล็ก ) และได้กำหนดลักษณะสำคัญของสกุลนี้ไว้ว่า มีลำตัวยาว แบนข้างมากบ้างหรือน้อยบ้าง จะงอยปากทู่สั้น ตำแหน่งของปากอยู่ปลายสุดหรือใต้จะงอยปาก ขากรรไกรบนยื่นมากบ้าง น้อยบ้าง ริมฝีปากบาง มีร่องระหว่างริมฝีปากและกระดูกขากรรไกรบนและล่าง แต่จะมีเอ็นคั่นตรงกึ่งกลางขากรรไกรล่าง นัยน์ตาของบางชนิดมีเยื่อไขมันเป็นวงเล็ก ๆ กระดูกใต้ตาเล็ก มีหนวดที่ริมฝีปากบน 1 คู่ และมุมปาก 1 คู่ บางชนิดอาจไม่มีหนวดที่ริมปาก บนครีบหลังมีก้านครีบแขนง 7-9 ก้าน และที่ฐานครีบมีเกล็ดคลุมตำแหน่งของครีบหลังอาจอยู่ตรงข้ามครีบท้อง หรือาจจะอยู่ด้านหน้าหรือหลังจุดเริ่มต้นของครีบท้อง ก้านครีบเดี่ยวก้านสุดท้ายเป็นหนามแข็ง เกล็ดมีขนาดใหญ่หรือปานกลาง เส้นข้างลำตัวสมบูรณ์ในบางชนิด ไม่สมบูรณ์ในบางชนิด และปลยเส้นข้างลำตัวไปสิ้นสุดที่กึ่งกลางหรือเกือบกึ่งกลางฐานครีบหาง เกล็ดตามแนวเส้นข้างลำตัวมีประมาณ 17-38 แถว ปลายท่อบนเกล็ดเส้นข้างลำตัวไม่แยกเป็นแฉก เยื่อกระดูกแก้มเชื่อมติดกับเอ็นขอบคาง มีฟันที่ลำคอ 3 แถว
ซึ่งแฮมิลตันได้นำไปตั้งให้กับปลาที่พบในประเทศอินเดียเป็นครั้งแรก แต่มิได้ระบุว่าเป็นชนิดใดที่เป็นต้นแบบ ถือเป็นการผิดหลักในการอนุกรมวิธาน เพื่อแก้ปัญหานี้ ต่อมาในปี ค.ศ. 1863 บลีกเกอร์ ได้เสนอให้ใช้ปลาชนิด Puntius sophore (Hamilton, 1822) ตั้งชื่อไว้เป็นต้นแบบ และได้แบ่งสกุลพันชัสนี้ออกเป็น 3 สกุลย่อย โดยใช้หนวดเป็นเกณฑ์
แต่ทว่าการใช้หนวดเป็นเกณฑ์แบ่งแยกนั้น ก็ยังมีข้อจำกัด และได้ก่อให้เกิดการถกเถียงตามมาตลอด  จนกระทั่งในปี ค.ศ. 1996 เรนโบธ  ได้เสนอให้แบ่งแยกสกุลของปลาในวงศ์ปลาตะเพียนนี้ที่พบในภูมิภาคเอเชียอาคเนย์ ออกเป็น 4 สกุล โดยสกุลพุนชัสเองก็เป็นหนึ่งในนั้นด้วย และทำให้ชื่อสกุลต่าง ๆ เหล่านี้กลายมาเป็นชื่อพ้องที่ซ้ำซ้อนกันในปัจจุบัน โดยสกุลพุนชัสนี้ได้ข้อสรุปว่า ก้านครีบเดี่ยวของครีบหลังมีขอบเรียบ มีหนวดที่ริมฝีปากบน 1 คู่ และซี่กรองเหงือกของเหงือกอันแรกมีจำนวน 12 ถึง 20 อัน
ต่อมาในปี ค.ศ. 2003 ได้มีการศึกษาและอนุกรมวิธานปลาในวงศ์ปลาตะเพียนใหม่ โดยเฉพาะในสกุลพุนชัสนี้ จึงได้มีการจำแนกแยกออกเป็นสกุลใหม่และนำเข้าผนวกรวมกับสกุลเดิมที่เคยใช้ ทำให้สมาชิกในสกุลพุนชัสลดลง เหลืออยู่ประมาณ 53 ชนิด (จากเดิมประมาณ 140 ชนิด )
ยุทธการที่ศิฟฟีน
ที่ตั้ง
สมรภูมินี้อยู่ที่ศิฟฟีน ซากปรักหักผังของมู่บ้านสมัยจักรวรรดิไบแซนไทน์ที่อยู่ห่างจากฝั่งขวาของแม่น้ำยูเฟรทีสไปไม่กี่ร้อยยาร์ด ซึ่งเป็นบริเวณใกล้เคียงกับอัรร็อกเกาะฮ์, ประเทศซีเรียในปัจจุบัน มักถูกระบุเป็นหมู่บ้านตัลอะบูฮุร็อยเราะฮ์, เขตผู้ว่าการร็อกเกาะฮ์ในปัจจุบัน
สกุลบาร์โบนีมัส
สกุลบาร์โบนีมัส (Tinfoil barb) เป็นสกุลของปลาน้ำจืดในวงศ์ปลาตะเพียน (Cyprinidae) ใช้ชื่อสกุลว่า Barbonymus (/บาร์-โบ-นี-มัส/)
มีลักษณะสำคัญทางอนุกรมวิธานคือ มีครีบหลังที่มีก้านครีบเดี่ยวที่ขอบจักเป็นฟันเลื่อย ครีบท้องมีก้านครีบแขนง 8 ก้าน ปากล่างมีร่องระหว่างริมปากกับกระดูกขากรรไกร ฐานครีบก้นยาวประมาณร้อยละ 90 ของหัว จะงอยปากไม่มีตุ่มเม็ดสิว มีหนวด 2 คู่ โดยแบ่งเป็นริมฝีปากบน 1 คู่ และมุมปาก 1 คู่
ปลาที่อยู่ในสกุลนี้มีทั้งหมด 10 ชนิด เป็นปลาที่พบได้ในภูมิภาคเอเชียตะวันออกเฉียงใต้ทั้งหมด สกุลนี้ได้รับการตั้งชื่อในปี ค.ศ. 1999 โดยมอริส ก็อตลา ซึ่งเป็นนักมีนวิทยาชาวสวิสที่พำนักอยู่ที่ประเทศสิงคโปร์ โดยแยกออกมาจากสกุล Barbodes
โดยคำว่า Barbonymus มาจากคำว่า Barbus ซึ่งเป็นสกุลหนึ่งในวงศ์เดียวกัน ที่เคยรวมกันเป็นสกุลเดียวกันก่อนหน้านั้น และคำว่า ἀνώνυμος (anṓnumos) ในภาษากรีกโบราณ  ที่แปลว่า "ที่ไม่ระบุชื่อ" เนื่องจากปลาสกุลนี้ก่อนหน้านี้ขาดชื่อทั่วไปที่เหมาะสม
ชนิด
ปัจจุบันจำแนกออกได้ทั้งหมด 10 ชนิด
ฟาร์มโทมิตะ
ฟาร์มโทมิตะก่อตั้งขึ้นในปีค.ศ. 1903 โดยนายโทกูมะ โทมิตะ เกษตรกรจากจังหวัดฟูกูอิ ก่อนที่ในปี 1958 จะได้เริ่มมีการปลูกต้นลาเวนเดอร์เพื่อใช้ทำน้ำมันหอมระเหย พื้นที่แปลงลาเวนเดอร์เคยกว้างที่สุดถึง 1,400 ไร่ในปี 1970 ก่อนที่จะลดขนาดลงมา ต่อมาในปี 1976 ทุ่งลาเวนเดอร์ของฟาร์มโทมิตะถูกนำไปใช้เป็นภาพบนปฏิทินของกลุ่มบริษัทรถไฟญี่ปุ่น (JR) ทำให้เกิดกระแสนักท่องเที่ยวหลั่งไหลมาเยี่ยมชมจากทั่วญี่ปุ่น ตั้งแต่นั้นมาก็เริ่มมีการพัฒนาฟาร์มเป็นแหล่งท่องเที่ยว มีการปลูกดอกไม้ สร้างเรือนกระจก สร้างพิพิธภัณฑ์ตามมา
ในปัจจุบัน ฟาร์มโทมิตะสามารถดึงดูดนักท่องเที่ยวได้กว่าหนึ่งล้านคนต่อปี และกลายเป็นหนึ่งในจุดหมายปลายทางของการท่องเที่ยวในจังหวัดฮกไกโด
อีดิลเฆาะดีร
อีดิลเฆาะดีร (عید الغدیر) หรือที่ไทยเรียกว่า วันอีดฆอดีรคุม เป็นวันฉลองของชีอะฮ์ที่จัดในวันที่ 18 ซุลฮิจญะฮ์ ในช่วงเวลาที่ศาสดามุฮัมมัดแต่งตั้งให้อะลี อิบน์ อบีฏอลิบ เป็นผู้สืบทอดของท่าน รายงานจากฮะดีษ อีดนี้ถูกตั้งชื่อว่า "อีดุลลอฮุลอักบัร" (เปอร์เซีย:عیدالله الاکبر), "อีด อะฮ์ลุลบัยต์ มุฮัมมัด" และอัชร็อฟ อัลอะยาด
ต้นกำเนิด
10 ปีหลังการอพยพ (ฮิจเราะฮ์) ศาสดามุฮัมมัดสั่งให้ผู้ศรัทธาเรียกผู้คนทั่วทุกสารทิศเพื่อมมาร่วมฟังท่านในฮัจญ์อำลา นักวิชาการอิสลามเชื่อว่ามีผู้คนมามักกะฮ์เพื่อฟังมุฮัมมัดถึง 70,000 คน ในวันที่ 4 ซุลฮิจญะฮ์ มีมุสลิมมาที่ตัวเมืองกว่า 100,000 คน ในขณะกลับจากพิธีฮัจญ์ในวันที่ 18 ซุลฮิจญะะฮ์ ฮ.ศ. 10 (มีนาคม ค.ศ. 632) ณ บริเวณที่รู้จักกันในชื่อเฆาะดีรคุมม์ มุฮัมมัดได้กล่าวคำเทศนา แล้วเรียกอะลี อิบน์ อบีฏอลิบ ผู้เป็นลูกพี่ลูกน้องและลูกเขยของท่าน และกล่าวว่า, "ใครก็ตามที่มีฉันเป็น เมาลา อะลีก็เป็นเมาลาของพวกเขาเช่นกัน" ( مَن کُنتُ مولاه فَهذا علیّ مولاه أللهم والِ من والاه و عادِ من عاداه) ในขณะที่ความหมายของคำว่า เมาลา อาจแปลได้หลายแบบ รวมไปถึง "เพื่อน" หรือ "เจ้านาย" ในมุมมองชีอะฮ์ถือเป็นอันที่สอง และเห็นว่าการเทศาครั้งนั้นคือการยืนยันว่าอะลีเป็นผู้สืบทอดของมุฮัมมัดอย่างเป็นทางการ ผลที่ตามมา วันที่มีการเทศนาถือเป็นวันที่สำตัญของชีอะฮ์ในชื่อ "อีดิลเฆาะดีร"
การฉลอง
ชีอะฮ์ทั่วโลกฉลองในวันนี้ทุกปี ในแต่ละประเทศ ได้แก่ ประเทศอิหร่าน,   อินเดีย, ปากีสถาน, อาเซอร์ไบจาน, อิรัก,  สหรัฐอาหรับเอมิเรตส์, เยเมน, อัฟกานิสถาน, เลบานอน, บาห์เรน และซีเรีย และในแถบยุโรปกับอเมริกา ได้แก่ สหรัฐ, สหราชอาณาจักร, เยอรมัน และฝรั่งเศส
โรนัลด์ เฟอร์กูสัน
โรนัลด์ เฟอร์กูสัน (Ronald Ferguson; 10 ตุลาคม ค.ศ. 1931 ณ ลอนดอน) เป็นบุตรชายของ พันเอก แอนดรูว์ เฮนรี เฟอร์กูสัน และมาเรียน มอนตากู ดักลาส สก็อตต์ โดยมารดาของเขาเป็นพระญาติในเจ้าหญิงอลิซ ดัชเชสแห่งกลอสเตอร์ พระชายาในเจ้าชายเฮนรี ดยุกแห่งกลอสเตอร์ ทำให้เขากลายเป็นลูกพี่ลูกน้องในเจ้าชายวิลเลียมแห่งกลอสเตอร์และเจ้าชายริชาร์ด ดยุกแห่งกลอสเตอร์ เขาเติบโตในลอนดอน โดยเขาอาศัยในนิวแฮมป์เชียร์ และเข้าเรียนมหาวิทยาลัยอิตัน
อาชีพ
เขาเป็นไลฟ์การ์ดช่วยชีวิตใน ค.ศ. 1952 ซึ่งอีก 2 ปีถัดมาใน ค.ศ. 1954 พ่อของเขาได้รับยศพันเอก ต่อมาเขาได้รับการเลื่อนตำแหน่งให้เป็นผู้หมวด และละกัปตันใน ค.ศ. 1958 เขาเกษียณใน ค.ศ. 1968 และ ได้รับยศพันตรีกิตติมศักดิ์ ในช่วงชีวิตการเป็นทหารของเขานั้น เขาเป็นทหารในเยอรมนี, อียิปต์, เอเดน และประเทศไซปรัส ใน ค.ศ. 1987 เขาได้เข้ามาเป็นเจ้าหน้าที่โบสถ์ ซึ่งเป็นคำขอร้องจากนักบุญจอห์น
ชีวิตครอบครัว
เขาแต่งงานครั้งแรกกับซูซาน แบร์แรนเตส เมื่อวันที่ 17 มกราคม ค.ศ. 1956 มีบุตรสาว 2 คนคือ
พวกเขาหย่าร้างกันใน ค.ศ. 1974 และใน ค.ศ. 1976 เขาแต่งงานใหม่กับซูซาน ดริฟฟอร์ด มีบุตร-ธิดาดังนี้
ความสัมพันธ์กับราชวงศ์อังกฤษ
ด้วยความที่มารดาของเขานั้นเป็นพระญาติในเจ้าหญิงอลิซ ดัชเชสแห่งกลอสเตอร์ ทำให้เขาได้มีโอกาสพบปะและได้เข้าเฝ้าพระราชวงศ์อังกฤษอยู่หลายครั้ง และนั้นทำให้ ซาราห์ เฟรอร์กูสัน บุตรสาวคนรองของเขาได้พบกับเจ้าชายแอนดรูว์ ดยุกแห่งยอร์ก ใน ค.ศ. 1979 เขาได้มีโอกาสร่วมแข่งขันฟุตบอล อังกฤษคัพ โดยมีเจ้าชายชาลส์ เจ้าชายแห่งเวลส์ ร่วมเตะบอลด้วย โดยภายหลังจากที่ลูกสาวของเขาได้เสกสมรสกับ เจ้าชายแอนดรูว์นั้น ทำให้ความสัมพันธ์ของเขากับพระราชวงศ์แน่นแฟ้นมากขึ้น ว่ากันว่า เจ้าชายแอนดรูว์ทรงพระกรุณาโปรดเกล้าให้เขาและครอบครัวเข้าออกวังได้ เขากลายเป็นพระสัสสุระในพระราชโอรสของสมเด็จพระราชินีนาถเอลิซาเบธที่ 2 แห่งสหราชอาณาจักร เขากลายเป็นประธานสมาคมฟุตบอลอังกฤษคัพ ซึ่งไม่นานหลังจากนั้นเขาก็เสียชีวิตลง เมื่อวันที่ 16 มีนาคม ค.ศ. 2003 สิริอายุ 71 ปี ซึ่งเขาป่วยหลายโรค เช่น มะเร็งต่อมลูกหมาก มะเร็งผิวหนัง โรคหัวใจ โดยในงานศพของเขานั้น เจ้าชายชาลส์ เจ้าชายแห่งเวลส์ เสด็จพระราชดำเนินพร้อมด้วย เจ้าชายแอนดรูว์ ดยุกแห่งยอร์ก มาร่วมในงานศพของเขา ในนิวแฮมป์เชียร์
การวิเคราะห์อภิมาน
การวิเคราะห์อภิมาน  (meta-analysis) หมายถึงวิธีการทางสถิติที่ใช้เพื่อเปรียบเทียบและรวบรวมข้อมูลจากงานวิจัยต่าง ๆ กัน โดยมีจุดมุ่งหมายเพื่อกำหนดสิ่งที่พบเหมือน ๆ กัน สิ่งที่ต่างกัน  และความสัมพันธ์ที่น่าสนใจอื่น ๆ ที่อาจปรากฏด้วยการศึกษางานวิจัยหลาย ๆ งาน Meta-analysis สามารถพิจารณาได้ว่าเป็นการ "ทำการศึกษาเกี่ยวกับการศึกษาอื่นที่ทำมาแล้ว" โดยแบบที่ง่ายที่สุด Meta-analysis จะทำโดยกำหนดการวัดค่าทางสถิติที่เหมือนกันในงานวิจัยหลาย ๆ งาน เช่น ขนาดผล (effect size) หรือ p-value แล้วสร้างค่าเฉลี่ยถ่วงน้ำหนัก (weighted average) ของการวัดค่าที่เหมือนกัน โดยน้ำหนักที่ให้มักจะขึ้นอยู่กับขนาดตัวอย่าง (sample size) ของแต่ละงานวิจัย แต่ก็สามารถขึ้นอยู่กับองค์ประกอบอย่างอื่น ๆ เช่นคุณภาพของงานศึกษาด้วย
แรงจูงใจที่จะทำงานศึกษาแบบ meta-analysis ก็เพื่อรวมข้อมูลเพื่อจะเพิ่มกำลังทางสถิติ (statistical power) ของค่าที่สนใจ เมื่อเปรียบเทียบกับเพียงใช้ค่าวัดจากงานศึกษาเดียว ในการทำงานศึกษาเช่นนี้ นักวิจัยต้องเลือกองค์ประกอบหลายอย่างที่อาจมีอิทธิพลต่อผลงาน รวมทั้งวิธีการสืบหางานวิจัย การเลือกงานวิจัยตามกฏเกณฑ์ที่เป็นกลาง  การแก้ปัญหาเมื่อมีข้อมูลไม่ครบ  การวิเคราะห์ข้อมูลที่ได้  และการแก้ปัญหาหรือไม่แก้ปัญหาความเอนเอียงในการตีพิมพ์
การศึกษาแบบ Meta-analysis มักจะเป็นส่วนสำคัญของงานปริทัศน์แบบทั้งระบบ (systematic review) แต่ไม่เสมอไป ยกตัวอย่างเช่น อาจจะมีการทำงานแบบ Meta-analysis โดยใช้ผลงานการทดลองทางคลินิก (clinical trial) เกี่ยวกับการรักษาทางแพทย์อย่างหนึ่ง เพื่อที่จะได้ความเข้าใจที่ดีขึ้นว่าการรักษาได้ผลแค่ไหน
เมื่อใช้ศัพท์ต่าง ๆ ที่กำหนดโดยองค์กร Cochrane Collaboration คำว่า meta-analysis ก็จะหมายถึงวิธีทางสถิติที่ใช้ในการประมวลหลักฐาน โดยไม่รวมเอาการประมวลข้อมูลรูปแบบอื่น ๆ เช่น research synthesis (แปลว่า การสังเคราะห์งานวิจัย) หรือ evidence synthesis (แปลว่า  การสังเคราะห์หลักฐาน) ที่ใช้ประมวลข้อมูลจากงานศึกษาเชิงคุณภาพ (qualitative studies) ซึ่งใช้ในงานปริทัศน์แบบทั้งระบบ
ข้อดี
โดยแนวคิดแล้ว งานศึกษาแบบ meta-analysis ใช้วิธีทางสถิติเพื่อประมวลผลข้อมูลจากงานศึกษาหลาย ๆ งานเพื่อ <BR> โดยพื้นฐานแล้ว งานศึกษาเช่นนี้ให้ผลเป็นค่าเฉลี่ยถ่วงน้ำหนัก (weighted average) ซึ่งมีข้อดีหลายอย่าง คือ